# Διεθνής Ομοσπονδία Καλαθοσφαίρισης

### Από τη Βικιπαίδεια, την ελεύθερη εγκυκλοπαίδεια

Η Διεθνής Ομοσπονδία Καλαθοσφαίρισης, γνωστότερη με το γαλλικό ακρωνύμιο FIBA (Fédération Internationale de Basketball Amateur), είναι η παγκόσμια αθλητική ομοσπονδία που ορίζει τους κανονισμούς του μπάσκετ τόσο σε αγωνιστικό όσο και διοικητικό επίπεδο. Επίσης, είναι ο φορέας που διοργανώνει τα διεθνή πρωταθλήματα. Η ομοσπονδία εδρεύει στην ελβετική πόλη Γενεύη και περιλαμβάνει ως μέλη όλες τις εθνικές ομοσπονδίες. Πρόεδρός της είναι ο αυστραλός παράγοντας Ρομπ Έλφινστον, ο οποίος εξελέγη τον Αύγουστο του 2006.

## [Επεξεργασία] Μέλη - Διοργανώσεις

Η FIBA ιδρύθηκε το 1932 στη Γενεύη από τη σύμπραξη των Ομοσπονδιών Καλαθοσφαίρισης οκτώ χωρών: Αργεντινής,Ελβετίας, Ελλάδας, Ιταλίας, Λετονίας, Πορτογαλίας, Ρουμανίας και Τσεχοσλοβακίας. Δύο χρόνια νωρίτερα, η Διεθνής Ολυμπιακή Επιτροπή είχε αναγνωρίσει το μπάσκετ ως ολυμπιακό άθλημα.

Το παγκόσμιο συνέδριο του 1989 αποφάσισε να αφαιρεθεί η λέξη Amateur (:ερασιτεχνικό) από τον τίτλο της ομοσπονδίας, καθώς και να επιτραπεί στους επαγγελματίες αθλητές του NBA να συμμετέχουν στις διοργανώσεις της FIBA, από τις οποίες μέχρι τότε ήταν αποκλεισμένοι. Η αρχή έγινε στους Ολυμπιακούς Αγώνες της Βαρκελώνης το 1992. Πάντως παρά την αφαίρεση του Amateur, το A διατηρήθηκε ως γράμμα στην ακροστοιχίδα FIBA.

Σήμερα η Διεθνής Ομοσπονδία αριθμεί 213 μέλη. Το νεότερο μέλος της είναι η Ομοσπονδία Καλαθοσφαίρισης του Μαυροβουνίου, η οποία ενεγράφη κατά τη διάρκεια του Μουντομπάσκετ 2006. Υπάρχουν επιπλέον 13 ομοσπονδίες που έχουν αναγνωρισθεί από τα τμήματα των ηπείρων τους, αλλά δεν έχουν ακόμα εγγραφεί επισήμως.

Οι κυριότερες διοργανώσεις της FIBA είναι τα Παγκόσμια Πρωταθλήματα Ανδρών (από το 1950) και Γυναικών (από το 1953), καθώς και τα Τουρνουά Ανδρών και Γυναικών στους Ολυμπιακούς Αγώνες σε συνεργασία με τη ΔΟΕ. Διεξάγει επίσης παγκόσμια πρωταθλήματα ομάδων υποδομής, που αποτελούνται από αθλητές χαμηλότερων ηλικιών.

## [Επεξεργασία] Ηπειρωτικές Ομοσπονδίες

Για τον καλύτερο συντονισμό των εθνικών ομοσπονδιών που προέρχονται από την ίδια ήπειρο, όπως και τη διοργάνωση των ηπειρωτικών πρωταθλημάτων, η FIBA είναι χωρισμένη σε πέντε τμήματα (σε παρένθεση οι σημαντικότερες διοργανώσεις εθνικών ομάδων που διεξάγουν):

- FIBA Αμερικής - 44 μέλη (Παναμερικανικό Πρωτάθλημα και τα περιφερειακά Sudamericano (Νότια Αμερική) και Centrobasket (Κεντρική Αμερική και Καραϊβική).

- FIBA Ασίας - 44 μέλη (Ασιατικό Πρωτάθλημα, τουρνουά μπάσκετ Ασιάδας).

- FIBA Αφρικής - 53 μέλη (Αφρικανικό Πρωτάθλημα).

- FIBA Ευρώπης - 44 μέλη (Ευρωμπάσκετ).

- FIBA Ωκεανίας - 21 μέλη (Πρωτάθλημα Ωκεανίας).

## [Επεξεργασία] Εξωτερικοί σύνδεσμοι (αγγλικά)

- FIBA: επίσημος ιστοχώρος
  - FIBA Αμερικής
  - FIBA Ασίας
  - FIBA Αφρικής
  - FIBA Ευρώπης
  - FIBA Ωκεανίας

Ανακτήθηκε από "http://el.wikipedia.org../../../%CE%B4/%CE%B9/%CE%B5/%CE%94%CE%B9%CE%B5%CE%B8%CE%BD%CE%AE%CF%82_%CE%9F%CE%BC%CE%BF%CF%83%CF%80%CE%BF%CE%BD%CE%B4%CE%AF%CE%B1_%CE%9A%CE%B1%CE%BB%CE%B1%CE%B8%CE%BF%CF%83%CF%86%CE%B1%CE%AF%CF%81%CE%B9%CF%83%CE%B7%CF%82_e1b5.html"

Κατηγορίες: Καλαθοσφαίριση | Αθλητικές Οργανώσεις και Ομοσπονδίες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Suomi
- Français
- Galego
- עברית
- Italiano
- 日本語
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Српски / Srpski
- Svenska
- Türkçe
- 中文